АҞӘА, ԥхынҷкәын 24 - Sputnik. Аԥсны ахада Рауль Ҳаџьымба инапы аҵеиҩит Гагра араион аамҭала ахада инапынҵақәа назыгӡо изы.
"Гагра араион ахада инапынҵақәа аамҭала рынагӡара инапы ианызааит Џьениа Владимир Шулиа-иԥа", - аҳәоит ашәҟәаҿы.
Уаанӡа, ԥхынҷкәын 23 рзы атәыла ахада Аусԥҟа инапы аҵеиҩхьан Асҭамыр Қьецба Гагра араион ахада инапынҵақәа неигӡаларц азы.
Аха араион ахадара аҿаԥхьа еизаз ауаа ирҳәеит Асҭамыр Қьецба икандидатура ишақәшаҳаҭым.
Абри ашьҭахь Асҭамыр Қьецба Гагра араион ахада инапынҵақәа рынагӡара мап ацәикит араион ауааԥсыра рҟынтәи уи мап ацәызкыз ахьыҟаз азы.
Иара убас шәаԥхьар ҟалоит:
- Асҭамыр Қьецба Гагра араион ахада инапынҵақәа неигӡалоит